Kelloseppä Sarpaneva kertoo olevansa varma, että uusi aseman kello jakaa ihmisten mielipiteitä suuntaan jos toiseen.

Uuden Pasilan aseman kellon pohjan läpi kurkkaa sen suunnittelija kelloseppä Stepan Sarpaneva.­

Uudella Pasilan asemalla on vielä viimeistelytyöt käynnissä ennen kuin se avataan 17. lokakuuta. Ennen avajaisia pääovien yläpuolelle asetetaan paikoilleen myös uusi aseman kello.

Ruostumattomasta teräksestä käsityönä valmistetun aseman kellon on suunnitellut ”kellomaailman rocktähti”, kelloseppä Stepan Sarpaneva.